

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO BENDRADARBIAVIMO SUTARTIES SU GOLUB-DOBŽYNO RAJONU (LENKIJOS RESPUBLIKA) ATNAUJINIMUI**

2023 m. birželio 17 d. Nr. T1- 153

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 34 punktu, 25 straipsnio 4 dalies 4 punktu, 27 straipsnio 2 dalies 18 punktu, 2011 m. rugsėjo 29 d. sprendimu Nr. T1-225 „Dėl Plungės rajono savivaldybės vardu sudaromų sutarčių rengimo ir pasirašymo tvarkos aprašo patvirtinimo“, patvirtinto Plungės rajono savivaldybės vardu sudaromų sutarčių rengimo ir pasirašymo tvarkos aprašo 7.2 papunkčiu, Plungės rajono savivaldybės taryba nusprendžia:

1. Pritarti Plungės rajono savivaldybės bendradarbiavimo su Golub-Dobžyno rajonu (Lenkijos Respublika) sutarties atnaujinimui (pridedama).

2. Įgalioti Plungės rajono savivaldybės merą pasirašyti atnaujintą Bendradarbiavimo sutartį.

Savivaldybės meras Audrius Klišonis

PRITARTA

Plungės rajono savivaldybės

tarybos 2023 m. birželio 17 d.

sprendimu Nr. T1-153

**BENDRADARBIAVIMO SUTARTIES ATNAUJINIMAS**

Plungės rajono savivaldybė Golub-Dobžyno rajonas

Lietuvos Respublika Lenkijos Respublika

Plungės rajono savivaldybė ir Golub-Dobžyno rajonas, siekdami ir toliau stiprinti draugystės ir bendradarbiavimo ryšius tarp lietuvių ir lenkų tautų, atnaujina 2003 metų gruodžio 18 dieną pasirašytą Lietuvos Respublikos Plungės rajono savivaldybės ir Lenkijos Respublikos Golub-Dobžyno rajono Bendradarbiavimo sutartį bei 2013 metų birželio 15 dieną pasirašytą atnaujintą Bendradarbiavimo sutartį, patvirtinusią Šalių įsipareigojimą toliau palaikyti nuolatinius Partnerių santykius.

Šia atnaujinta Bendradarbiavimo sutartimi, mes, Plungės rajono savivaldybė ir Golub-Dobžyno rajonas, ir toliau siekiame Bendradarbiavimo sutartyje numatytų tikslų įgyvendinimo ir išreiškiame mūsųnorus toliau puoselėti užmegztus ryšius bei remiame tolimesnius santykius tarp kultūros, švietimo, sporto įstaigų, bendruomenių ir įvairių visuomeninių organizacijų bei privačių asmenų. Patikiname, kad ir ateityje remsime bei skatinsime asmeninį tarpusavio bendravimą, mainų ir susitikimų programas.

Tikime, kad mūsų atnaujinta Bendradarbiavimo sutartis suteiks naują impulsą aktyviai bendradarbiauti suvienytoje Europoje.

Plungės rajono savivaldybės meras Golub-Dobžyno rajono meras

Audrius Klišonis Franciszek Gutowski